
PRITARTA
Kretingos rajono savivaldybės tarybos
2026 m. rugpjūčio 27 d. sprendimu Nr. T2-

PARTNERYSTĖS SUTARTIS NR. 

2026 m. _______ __ d.   
Kretinga

Kretingos rajono savivaldybės administracija, įstaigos kodas 188715222, atstovaujama administracijos direktorės Vilmos Preibienės, (toliau – Pareiškėjas) ir BĮ Dienos veiklos centras, atstovaujamas direktorės Birutės Viskontienės, (toliau – Partneris), toliau sutartyje vadinamos Šalimis arba Partneriais.

Atsižvelgiant į tai, kad Šalys ketina bendrai įgyvendinti projektą „Vydmantų stadiono pritaikymas visuomenės poreikiams“ (toliau – Projektas), rengti šio Projekto dokumentus ir dalyvauti sporto rėmimo fondo lėšomis finansuojamų sporto bazių pagerinimo projektų finansavimo konkurse,
gera valia bei vadovaudamosi teisingumo, protingumo ir sąžiningumo principais sudarė šią partnerystės sutartį (toliau – Sutartis).

1. Sutarties dalykas

1.1. Partneriai iki Projekto įgyvendinimo pabaigos ir ne trumpiau kaip trejų metų laikotarpiu po Projekto įgyvendinimo pabaigos bendrai rengia Projektą, jį įgyvendina ir siekia paraiškoje bei finansavimo sutartyje numatytų rezultatų.

2. Partnerių įsipareigojimai

2.1. Partneriai susitaria ir nustato, kad:
2.1.1. Pareiškėjas – Kretingos rajono savivaldybės administracija;
2.1.2. Partneris – BĮ Dienos veiklos centras;
2.2. Pareiškėjas veikia Sutarties šalių vardu ir teikia paraišką 2026 metų Sporto rėmimo fondo lėšoms gauti;
2.3. skyrus finansavimą iš 2026 metų Sporto rėmimo fondo, Pareiškėjas įgyvendina Projektą, t. y. organizuoja visas susijusias veiklas: projektavimo ir inžinerines paslaugas, rangos darbus, viešinimą, susijusias veiklas (viešieji pirkimai, mokėjimo prašymai, ataskaitos ir pan.). Pareiškėjas užtikrina Projekto tinkamų finansuoti išlaidų dalį, kurios nepadengia Sporto rėmimo fondo finansavimo lėšos, ir netinkamų finansuoti išlaidų finansavimą iš nuosavų lėšų;
2.4. Pareiškėjas įsipareigoja užtikrinti reikiamas lėšas Projekto įgyvendinimo metu įsigyto, suremontuoto, atnaujinto (modernizuoto) ir (arba) rekonstruoto turto peržiūrai ir eksploatacijai ne trumpiau kaip tris metus po Projekto įgyvendinimo pabaigos;
2.5. Parneris užtikrina Projekto pasiekimų naudojimą ne trumpiau kaip trejus metus pasibaigus Projekto įgyvendinimo terminui: modernizuotame sporto aikštyne organizuoja ir koordinuoja sporto veiklas bei skiria tam reikiamus žmogiškuosius, administracinius, techninius ir visus kitus būtinus išteklius.

3. Šalių atsakomybė ir ginčų sprendimo tvarka

3.1. ginčai ar kiti nesutarimai arba reikalavimai, kylantys iš šios Sutarties ar susiję su šia Sutartimi, sprendžiami derybomis;
3.2. nepavykus ginčo (ar kito nesutarimo) išspręsti derybomis per 7 (septynias) darbo dienas nuo derybų pradžios, ginčas sprendžiamas pagal Lietuvos Respublikos teisės aktus;
3.3. už Sutarties įsipareigojimų neįvykdymą ar netinkamą vykdymą, sutarties Šalys atsako Lietuvos Respublikos teisės aktų nustatyta tvarka.

4. Sutarties galiojimo laikas ir adresai

4.1. Sutartis įsigalioja nuo sutarties pasirašymo datos;
4.2. Sutartis sudaryta dviem vienodą juridinę galią turinčiais egzemplioriais – po vieną kiekvienai Šaliai;
4.3. Sutartis galioja ne trumpiau nei tris metus po Projekto įgyvendinimo pabaigos;
4.4. Sutartis netenka galios, jei Projekto įgyvendinimui nebus skirtas 2026 metų Sporto rėmimo fondo finansavimas.

